สายการบินในประเทศขอพบอุตตม ถกปมวิกฤติ วอนหาเงินกู้จ่ายเงินเดือนพนักงาน
สายการบินในประเทศ ตบเท้าขอพบอุตตม ก่อน 8 สายการบินถกผ่าวิกฤติ 22 เม.ย. ย้ำรัฐต้องชัดเจนเดือน พ.ค.นี้ จะบินได้ไหม ระบุ สายการบินกลืนเลือดไม่ปลดคน 30000-50000 คน แค่รัฐช่วยจัดหา soft Loan จ่ายเงินเดือนนายธรรศพลฐ์ แบเลเว็ลด์ ประธานกรรมการบริหาร กลุ่มบริษัทไทยแอร์เอเชีย เปิดเผยถึงปัญหาที่สายการบินในประเทศได้รับผลกระทบจากวิกฤติระบาดไวรัสโควิด-19 ว่า ผลกระทบดังกล่าวที่ทำให้สายการบิน ต้องหยุดทำการบินทั้งเส้นทางในประเทศและต่างประเทศมาระยะหนึ่งแล้วโดยในวันพรุ่งนี้ (20 เม.ย.) ผู้ประกอบการสายการบินจะขอเข้าพบนายอุตตม สาวนายน รัฐมนตรีว่าการกระทรวงการคลัง เพื่อติดตามมาตรการช่วยเหลือ ซึ่งวันที่ 7 เม.ย.ที่ผ่านมา 8 สายการบินในประเทศได้ทำหนังสือ ขอให้ภาครัฐช่วยจัดหา แหล่งเงินกู้ดอกเบี้ยต่ำ หรือ soft loan เพื่อสายการบินนำเงินกู้นี้ ใช้จ่ายเงินเดือนพนักงาน และในวันพุธที่ 22 เม.ย.นี้ สายการบินทั้ง 8 แห่งจะประชุมหารือร่วมกัน เพื่อออกแถลงการณ์มาตรการที่จะปฏิบัติต่อไปในอนาคตขณะนี้สายการบินทุกแห่งพยายามต่อสู้และดำเนินการตามที่ภาครัฐขอความช่วยเหลือมา คือขอให้ไม่มีการเลิกจ้างพนักงาน ซึ่งในอุตสาหกรรมการบินทั้งหมดก็ประมาณ 30000 ถึง 50000 คน สายการบินก็หวังว่าภาครัฐจะมีมาตรการช่วยเหลือหาแหล่งเงินกู้ทำให้การจ่ายเงินเดือนพนักงานในช่วงที่ต้องหยุดวันนี้ การบินสามารถทำตามเป้าหมาย และอยู่รอดได้นอกจากนี้ ยังมีอีกประเด็นที่ผู้ประกอบการสายการบินอยากให้ภาครัฐรีบสร้างความชัดเจน เครื่องทำการบินในเดือน พ.ค. 63 ซึ่งจะต้องมีความชัดเจนภายใน 1 สัปดาห์ข้างหน้า เพราะหลายสายการบินรวมถึงไทยแอร์เอเชีย มีแผนจะทำการบินเส้นทางในประเทศ บางเส้นทางในวันที่ 1 พ.ค.นี้อย่างไรก็ตาม สถานการณ์ปัจจุบันยอมรับว่า การที่หลายจังหวัดท่องเที่ยวยังมีการล็อกดาวน์ ห้ามเดินทางเข้าจังหวัดอยู่ การบินไปยังจังหวัดเหล่านี้ แต่นักท่องเที่ยวไม่สามารถออกจากสนามบินไปท่องเที่ยวได้ ก็เป็นเรื่องที่ไม่มีประโยชน์ ที่จะทำการบินไป ซึ่งเรื่องเหล่านี้ภาครัฐต้องมีความชัดเจนเรื่องขั้นตอนการปฏิบัติ และประกาศออกมาด่วน ผู้ประกอบการสายการบินจะได้ใช้ตัดสินใจได้นายธรรศพลฐ์ ยังกล่าวถึง การที่ผู้ประกอบการสายการบินในประเทศ ต้องการหาแหล่งเงินกู้ดอกเบี้ยต่ำ วงเงินรวมกว่า 24000-25000 ล้านบาทว่า เรื่องนี้ภาครัฐได้เตรียมมาตรการด้วยการออก พ.ร.ก.กู้เงินฯ 1.9 ล้านล้านบาท ซึ่งขั้นตอนของการออก พ.ร.ก.ฯนั้น เห็นว่าต้องทำเร่งด่วน จะใช้ขั้นตอนตามกฎหมายปกติไม่ได้ เพราะความเสียหายที่เกิดจากโควิด-19 ไม่ได้เป็นปัญหาปกติที่เคยเกิดขึ้นทั้งนี้ หากการเยี่ยวยาล่าช้าความเสียหายก็จะเพิ่มสูงมากขึ้น ทั้งนี้ยังมั่นใจว่าในเรื่องการจัดหาแหล่งเงินกู้นั้น เครดิตของประเทศไทยยังอยู่ในฐานะที่ดี เพดานหนี้สาธารณะก็อยู่ในระดับต่ำ แหล่งเงินกู้จากต่างประเทศ ที่ขณะนี้ก็มีสภาพคล่องเหลืออยู่ ขณะเดียวกันเงินทุนสำรองฯ ระหว่างประเทศของไทย ก็ยังมีเหลือเพียงพอ โดยภาครัฐสามารถใช้มาตรการกู้เงินของตนเอง เพื่อนำเงินเหล่านี้ออกมากู้วิกฤติ ก็ยังทำได้โดยผลกระทบที่ผู้ประกอบการรายใหญ่จนถึงรายย่อยได้รับจากวิกฤติโควิด-19 มีทุกภาคส่วน อย่างธุรกิจสายการบินนี่ก็เช่นเดียวกัน จำเป็นต้องเร่งฟื้นตัวโดยเร็วเพราะจะเป็นด่านแรกที่จะช่วยนำนักท่องเที่ยว และทำให้การท่องเที่ยวเกิดเงินหมุนเวียนสะพัด ไปยังธุรกิจต่อเนื่องอื่นๆที่อยู่ในภาคการท่องเที่ยวทั้งหมด หากผู้ประกอบการอยู่ไม่ได้ สุดท้ายการเดินทางเข้าจากต่างประเทศ และการเดินทางระหว่างจังหวัด ก็ไม่มีคนทำ มูลค่าความเสียหายต่อการท่องเที่ยวแต่ละพื้นที่ ก็จะเป็นเรื่องที่แก้ยากนายธรรศพลฐ์กล่าวไทยไลอ้อนแอร์รับเลิกจ้างพนักงาน 120 คนส่วนประเด็นมีรายงานข่าว สายการบินไทยไลอ้อนแอร์เลิกจ้างพนักงานนั้น ล่าสุดสื่อข่าวรายงานจากฝ่ายบริหารไทยไลอ้อนแอร์ ยอมรับว่า มีการเลิกจ้างพนักงานจริงแต่เป็นพนักงานที่มีอายุงานไม่ถึง 1 ปี จำนวน ประมาณ 120 ราย โดยไม่ใช่การเลิกจ้างพนักงานทั้งหมด และสายการบินจะมีการชดเชยให้กับพนักงานที่ถูกเลิกจ้างตามกฎหมาย โดยอาจต้องใช้วิธีการกู้เงินจากสถาบันการเงิน เพื่อนำมาชดเชยให้กับพนักงานโดยยอมรับว่าผลกระทบดังกล่าวมาจากการที่สายการบินต้องหยุดบินจากสถานการณ์โควิด-19 ที่ส่งผลต่อรายได้บริษัท อย่างไรก็ตามสายการบินไทย ไลอ้อนแอร์ เตรียมแผนลดรายจ่ายของสายการบินโดยการเปิดให้พนักงานหยุดงานโดยไม่รับเงินเดือน และลาออกจากงานโดยสมัครใจ คาดว่าจะมีผลประมาณ 1 พ.ค.นี้ โดยจะมีการประเมินจำนวนพนักงานอีกครั้งในปลายเดือนนี้ขณะเดียวกันเตรียมแผนคืนเครื่องบิน จากปัจจุบันที่มีอยู่ 34 ลำ ออกไปบางส่วน เพื่อลดรายจ่าย รวมทั้งเตรียมแผนในการกลับมาทำการบินในเส้นทางในประเทศในบางเส้นทางในเดือน พ.ค.นี้ และจะทยอยเปิดบินในเส้นทางระหว่างประเทศบางเส้นทางต่อไปด้วย
สายการบินในประเทศ ตบเท้าขอพบอุตตม ก่อน 8 สายการบินถกผ่าวิกฤติ 22 เม.ย. ย้ำรัฐต้องชัดเจนเดือน พ.ค.นี้ จะบินได้ไหม ระบุ สายการบินกลืนเลือดไม่ปลดคน แค่รัฐช่วยจัดหา soft Loan 
โควิด-19,ไวรัสโคโรน่า,ไทยแอร์เอเชีย,ไลออนแอร์,หยุดบิน,อุตตม สาวนายน,ข่าวทั่วไป